**Записник од 4-тата Седница на Совет на Општина Берово**

Одделение за правни и општи работи

Одделение за правни и општи работи

Општина Берово

 **З А П И С Н И К**

 ***Од 4-тата седница на Советот на Општина Берово одржана на ден 15.12.2021 година преку zoom платформата со почеток во 08:00 часот*.**

 Седницата ја отвори и со неа раководеше Претседателот на Советот на Општина Берово, Стево Суџуковиќ.

 Од вкупно 15 Советници на седницата присуствуваа 15 Советници и тоа: Стево Суџуковиќ, Славица Фурнаџиска, Владо Методиев, Емилија Корчовска, Гоце Ружински, Глигорчо Крстовски, Герасим Гриовски, Марија Буровска,Петар Ружински, Ангела Здравковска, Наташа Ваканска, Викторија Спенџарска Стеен, Виолета Марковска Димовска, Александар Мишовски и Дејан Механџиски.

 На седницата присуствуваа Градоначалник Звонко Пекевски, раководителот на одделението за правни и општи работи,Анита Рунтевски.

 Претседателот на Совет на Општина Берово, Стево Суџуковиќ, за работа на 4-тата Седница на Совет на Општина Берово го предложи следниот:

**ПРЕДЛОГ ДНЕВЕН РЕД**

1. Записник од 3-та седница на Совет на Општина Берово;
2. Предлог Програма за активностите на Општина Берово во областа на културата во 2022 година;
3. Предлог Програма за одбележување на значајни настани и истакнати личности со спомен-обележја во Општина Берово за 2022 година;
4. Предлог Програма за активностите на Општина Берово во областа на социјалната заштита за 2022 година;
5. Предлог Програма за развој на спорт и спортско рекреативни активности на општина Берово за 2022 година;
6. Предлог Г1 Програма за подршка на локалниот економски развој на општина Берово за 2022 година;
7. Предлог Програма за поттикнување на развојот на туризмот на општина Берово за 2022 година;
8. Предлог Програма за енергетска ефикасност на општина Берово за 2022 година;
9. Предлог Програма за комунални дејности на општина Берово за 2022 година;
10. Предлог Програма - J4 за одржување на јавна чистота на подрачјето на општина Берово за 2022 година;
11. Предлог Програма (ЈД, Ј6 и ЈФ ) за изградба,реконструкција и одржување на локални патишта и улици во oпштина Берово во 2022 година;
12. Предлог Програма за уредување на градежно земјиште на подрачјето на општина Берово за 2022 година;
13. Предлог Програма - J7 за одржување на јавно зеленило на подрачјето на општина Берово за 2022 година;
14. Предлог Програма - J3 за изградба, реконструкција и одржување на јавното осветлување на

 подрачјето на општина Берово за 2022 година;

1. Предлог Програма за заштита од штетно дејство на водите за 2022 година;
2. Предлог Програма за зимско одржување на локални улици и патишта во општина Берово со Оперативен план за сезона 2021/2022 година;
3. Предлог Програма за други комунални услуги, контрола и третман на кучиња скитници и други нерегистрирани кучиња за 2022 година;
4. Предлог Програма за спроведување на општите мерки за заштита на населението од заразни болести во oпштина Берово за 2022 година;
5. Предлог Програма за изработка на урбанистички планови за 2022 година на подрачјето на општина Берово;
6. Предлог Програма за работа во областа на располагањето со градежно земјиште во сопственост на Република Северна Македонија на подрачјето на општина Берово за 2022 година;
7. Предлог Програма за работењето на територијалната противпожарна единица за 2022 година;
8. Годишна Програма за работа на Општинска јавна установа за социјална заштита на стари лица “д-р Иван Влашки” Берово за 2022 година;
9. Годишна Програма за работа на Дом на култура “Димитар Беровски” Берово за 2022 година;
10. Предлог Одлука за изменување на Образец B1 и образец В2 од Заклучокот за одобрување на План за програми за развој 2022-2024 со бр.09-3887/1 од 12.11.2021 година;
11. Предлог Решение за формирање на Комисија за изготвување на Програма за работа на Советот на Општина Берово за 2022 година;
12. Предлог Одлука за пренесување во сопственост недвижни ствари на Општинска јавна установа за социјална заштита на стари лица “Д-р Иван Влашки” Берово;
13. Предлог ПРАВИЛНИК за критериумите и постапката за реализација на трансфери по поднесени барања од физички лица за добивање на еднократна парична помош за новородено дете
14. Предлог О Д Л У К А за определување на зони во Општина Берово за утврдување на пазарна вредност на недвижен имот
15. Барања од институции и граѓани;
16. Советнички иницијативи и прашања.

 Градоначалникот Звонко Пекевски се јави за збор и даде предлог за дополнување на дневниот ред со дополнителна точка:

1. О Д Л У К А За намера за реализација на проект со заем од Проектот за енергетска ефикасност во јавниот сектор (ПСЕЕП) и овластување за потпишување на Иницијален договор

 Советничката Марија Буровска се јави за збор и како претседател на Комисијата за јвни дејности, побара точка 23 од решението 23. Годишна Програма за работа на Дом на култура “Димитар Беровски” Берово за 2022 година; да биде тргната од дневен ред, од причина што точката е разгледана на Комисијата и е констатирано дека во истата нема финансиски дел и е побарано од раководното лице на институцијата да ја доработи програмата па да се разгледува на Совет.

 Советничката Ангела Здравковска се јави за збор и укажа на технички грешки во точките од решението, кои во координација на општинските служби ќе бидат корегирани.

 Измените и дополнувањата на дневниот ред се ставени на гласање и **со 15 гласа ЗА, нема советници кои гласале ПРОТИВ, нема ВОЗДРЖАНИ советници,** се усвоени.

 Советникот Петар Ружински запраша дали на дневен ред ќе биде ставена точката за разрешување и именување на членови на Училишен одбор во ОСУ„Ацо Русковски“, која беше тргната од дневен ред од претходната Седница на Совет, а за која тој има доставено и барање до советот. На тоа координаторот на советничката група на СДСМ, Славица Фурнаџиска даде предлог таа точка да биде за наредната 5та Седница на Совет, од причина што самата советничка група, односно советничката Ангела Здравковска, даде предлог во однос на точките за именување на членови во управни и надзорни одбори да одлучува Комисијата за мандатни прашања,избори и именувања, а оваа Комисија се нема состанато во однос на доставеното барање.Советникот Петар Ружински се согласи со дадениот предлог и точката за разрешување и именување на членови на Училишниот одбор во ОСУ„Ацо Русковски“Берово ќе биде ставена на дневен ред на наредната 5-та Седница на Совет.

Измените и дополнувањата на дневниот ред се ставени на гласање и **со 15 гласа ЗА, нема советници кои гласале ПРОТИВ, нема ВОЗДРЖАНИ советници,** е усвоен слениот

**ДНЕВЕН РЕД**

1. ***Записник од 3-тата Седница на Совет на Општина Берово;***

 Претседателот на Совет, Стево Суџуковиќ отвори расправа по предложената точка.Советничката Ангела Здравковска се јави за збор и укажа на технички грешки во записникот од 3тата Седница на совет, имено, во точка 7 и точка 8, предлозите ги има дадено советничката Ангела Здравковска, а не советничката Наташа Ваканска, како и тоа дека не е забележано дека е поставено прашањето Зошто во однос на точките за разрешување и именување на членови на Управните и Надзорните одбори во институциите, се нема состанато Комисијата за мандатни прашања, избори и именувања. Бидејќи никој друг од советниците не се јави за збор,претседателот ја стави точката со измените на гласање и **со 15 гласа ЗА, нема советници кои гласале ПРОТИВ и нема ВОЗДРЖАНИ советници** е усвоен *Записник од -3 тата Седница на Совет на Општина Берово;*

1. ***Предлог Програма за активностите на Општина Берово во областа на културата во 2022 година;***

 Претседателот на Совет, Стево Суџуковиќ отвори расправа по предложената точка и даде збор на претседателот на Комисијата за јавни дејности, Марија Буровска, која истакна дека точката е разгледана на комисија и нема забелешки по истата. Советничката Ангела Здравковска даде предлог во муралот кој е предвиден да се слика на ѕидот на Градскиот стадион во Берово да се стават и ликови од наши истакнати личности со потекло од Берово, како што се Никица Клинчарски, Даутовски, диригент Чавдарски. Никој друг не се јави за збор па се премина на гласање, и **со 15 гласа ЗА, нема советници кои гласале ПРОТИВ, нема ВОЗДРЖАНИ советници,** е усвоена *Програма за активностите на Општина Берово во областа на културата во 2022 година;*

1. ***Предлог Програма за одбележување на значајни настани и истакнати личности со спомен-обележја во Општина Берово за 2022 година;***

 Претседателот на Совет,Стево Суџуковиќ, даде збор на претседателот на Комисијата за јавни дејности, Марија Буровска, која истакна дека комисијата ја разгледа точката и нема забелешки пo истата. Бидејќи никој од советниците не се јави за збор, се премина на гласање и **со 15 гласа ЗА, нема советници кои гласале ПРОТИВ, нема ВОЗДРЖАНИ советници,** е усвоена *Програма за одбележување на значајни настани и истакнати личности со спомен-обележја во Општина Берово за 2022 година;*

1. ***Предлог Програма за активностите на Општина Берово во областа на социјалната заштита за 2022 година;***

 Претседателот на Совет,Стево Суџуковиќ, даде збор на претседателот на Комисијата за јавни дејности, Марија Буровска, која истакна дека комисијата ја разгледа точката, нема забелешки по точката.Никој од советниците не се јави за збор, па се премина на гласање и **со 15 гласа ЗА, нема советници кои гласале ПРОТИВ, нема ВОЗДРЖАНИ советници,** е усвоена *Програма за активностите на Општина Берово во областа на социјалната заштита за 2022 година;*

 ***5. Предлог Програма за развој на спорт и спортско рекреативни активности на општина Берово за 2022 година;***

 Претседателот на Совет,Стево Суџуковиќ, даде збор на претседателот на Комисијата за јавни дејности, Марија Буровска, која истакна дека комисијата ја разгледа точката, нема забелешки по точката. Советникот Александар Мишовски праша за средствата наменети за ФК„Малеш“ во износ од 1 000 000 денари на кој начин се исплаќаат дали наеднаш или суксесивно? На што Градоначалникот Пекевски одговори дека тие средства се исплаќаат суксесивно, по претходно поднесено барање од фудбалскиот клуб, Советникот Мишовски истакна дека треба да се направат напори да се заживее ФК„Малеш“, кој е клуб со долгогодишна традиција и успеси. Градоначалникот Пекевски предложи да се усвои програмата, а сите предлози да се достават за да се вметнат кога ќе има измени на програмите.Никој друг од советниците не се јави за збор, па се премина на гласање и **со 15 гласа ЗА, нема советници кои гласале ПРОТИВ, нема ВОЗДРЖАНИ советници,** е усвоена *Програма за развој на спорт и спортско рекреативни активности на општина Берово за 2022 година;*

1. ***Предлог Г1 Програма за поддршка на локалниот економски развој на општина Берово за 2022 година;***

 Претседателот на Совет,Стево Суџуковиќ, даде збор на претседателот на Комисијата за јавни дејности, Марија Буровска, која истакна дека комисијата ја разгледа точката, и во ставка 253 и 254 не беше јасно зошто се дадени сумите, на што раководителот на Одделението за ЛЕР, Ѓорѓи Пеовски, истакна дека средствата се проверени и нема промени во нив, остануваат истите. Немаше забелешки по точката, па се премина на гласање и **со 15 гласа ЗА, советници кои гласале ПРОТИВ, нема ВОЗДРЖАНИ советници,** е усвоена *Г1 Програма за поддршка на локалниот економски развој на општина Берово за 2022 година;*

1. ***Предлог Програма за поттикнување на развојот на туризмот на општина Берово за 2022 година;***

 Претседателот на Совет,Стево Суџуковиќ, даде збор на претседателот на Комисијата за јавни дејности, Марија Буровска, која истакна дека комисијата ја разгледа точката, нема забелешки по точката. Советничката Ангела Здравковска даде предлог бидејќи од претходно има донација од Бугарија за туристичко-информативниот пункт, топка за информирање на туристите, истата да се стави во употреба и да се користи за потребите на туристите кои секојдневно доаѓаат во Берово. Никој друг од советниците не се јави за збор, па се премина на гласање и **со 15 гласа ЗА, нема советници кои гласале ПРОТИВ, нема ВОЗДРЖАНИ советници,** е усвоена *Програма за поттикнување на развојот на туризмот на општина Берово за 2022 година;*

1. ***Предлог Програма за енергетска ефикасност на општина Берово за 2022 година;***

 Претседателот на Совет,Стево Суџуковиќ, даде збор на претседателот на Комисијата за јавни дејности, Марија Буровска, која истакна дека комисијата ја разгледа точката,но податоците дадени програмата не се совпаѓаат, со што се согласи и изработувачот на програмата,Ѓорѓи Пеовски,па се даде предлог за донесувење на заклучок за доработка на програмата, и истата да се достави повторно на разгледување за наредната 5та седница на Совет. Никој од советниците не се јави за збор,а па се премина на гласање и **со 15 гласа ЗА, нема советници кои гласале ПРОТИВ, нема ВОЗДРЖАНИ советници,** е усвоен *З А К Л У Ч О К за враќање на доработка на Предлог Програмата за енергетска ефикасност на Општина Берово за 2022 година;*

***9. Предлог Програма за комунални дејности на општина Берово за 2022 година;***

 Претседателот на Совет,Стево Суџуковиќ, даде збор на претседателот на Комисијата за урбанизам и комунални дејности, Гоце Ружински, кој истакна дека точката е разгледана на комисија, изготвувачот на програмата, Ванчо Димовски, објасни детално по точката. Имено, во неа е даден и дел во кој е наведено и поставување на табли за обележување на имињата на улиците низ Берово, и во однос на точката, комисијата нема забелешки. Советничката Славица Фурнаџиска истакна дека најголемиот дел од вредноста на оваа програма е од буџетот на општина Берово. Никој друг од советниците не се јави за збор, па се премина на гласање и **со 15 гласа ЗА, нема советници кои гласале ПРОТИВ, нема ВОЗДРЖАНИ советници,** е усвоена *Програма за комунални дејности на општина Берово за 2022 година;*

***10. Предлог Програма - J4 за одржување на јавна чистота на подрачјето на општина Берово за 2022 година;***

 Претседателот на Совет,Стево Суџуковиќ, даде збор на претседателот на Комисијата за урбанизам и комунални дејности, Гоце Ружински, кој истакна дека точката е разгледана на комисија,нема забелешки по истата. Никој од советниците не се јави за збор, па се премина на гласање и **со 15 гласа ЗА, нема советници кои гласале ПРОТИВ, нема ВОЗДРЖАНИ советници,** е усвоена *Програма - J4 за одржување на јавна чистота на подрачјето на општина Берово за 2022 година;*

***11. Предлог Програма (ЈД, Ј6 и ЈФ ) за изградба,реконструкција и одржување на локални патишта и улици во oпштина Берово во 2022 година;***

 Претседателот на Совет,Стево Суџуковиќ, даде збор на претседателот на Комисијата за урбанизам и комунални дејности, Гоце Ружински, кој истакна дека точката е разгледана на комисија, и објасни дека за сите улици кои се дадени во програмата има проекти и ситите би биле изградени во наредната година. СОветничката Ангела Здравковска праша зошто ул. Брдославица ја нема во програмата, на што Градоначалникот Пекевски истакна дека за таа улица нема изготвено проект, но доколку би се изготвил проект и оваа улица би се доизградила. Советничката Наташа Ваканска истакна дека и во с. Русиново има улици кои треба да се реконструираат, и би требало да се стават на приоритена листа за реконструкција. Никој друг од советниците не се јави за збор, па се премина на гласање и **со 15 гласа ЗА, нема советници кои гласале ПРОТИВ, нема ВОЗДРЖАНИ советници,** е усвоена *Програма (ЈД, Ј6 и ЈФ ) за изградба,реконструкција и одржување на локални патишта и улици во oпштина Берово во 2022 година;*

***12. Предлог Програма за уредување на градежно земјиште на подрачјето на општина Берово за 2022 година;***

 Претседателот на Совет,Стево Суџуковиќ, даде збор на претседателот на Комисијата за урбанизам и комунални дејности, Гоце Ружински, кој истакна дека точката е разгледана на комисија, нема забелешки по истата.Никој од советниците не се јави за збор, па се премина на гласање и **со 15 гласа ЗА, нема советници кои гласале ПРОТИВ, нема ВОЗДРЖАНИ советници,** е усвоена *Програма за уредување на градежно земјиште на подрачјето на општина Берово за 2022 година;*

 ***13. Предлог Програма - J7 за одржување на јавно зеленило на подрачјето на општина Берово за 2022 година;***

 Претседателот на Совет,Стево Суџуковиќ, даде збор на претседателот на Комисијата за урбанизам и комунални дејности, Гоце Ружински, кој истакна дека точката е разгледана на комисија, има техничка грешка во истата, во вредноста, наместо 1 150 000 денари, треба да стои 1 400 000 денари, треба да се корегира.Никој од советниците не се јави за збор, па се премина на гласање и **со 15 гласа ЗА, нема советници кои гласале ПРОТИВ, нема ВОЗДРЖАНИ советници,** е усвоена*Програма - J7 за одржување на јавно зеленило на подрачјето на општина Берово за 2022 година;*

***14. Предлог Програма - J3 за изградба, реконструкција и одржување на јавното осветлување на подрачјето на општина Берово за 2022 година;***

 Претседателот на Совет,Стево Суџуковиќ, даде збор на претседателот на Комисијата за урбанизам и комунални дејности, Гоце Ружински, кој истакна дека точката е разгледана на комисија и во истата видлив е фактот дека сумата за јавното осветлување е значително намалена, а тоа се должи на целосното заменување на постоечките светилки со лед-штедливи светилки и комисијата нема забелешки по истата.Никој од советниците не се јави за збор, па се премина на гласање и **со 15 гласа ЗА, нема советници кои гласале ПРОТИВ, нема ВОЗДРЖАНИ советници,** е усвоена *Програма - J3 за изградба, реконструкција и одржување на јавното осветлување на подрачјето на општина Берово за 2022 година;*

***15.*** ***Предлог Програма за заштита од штетно дејство на водите за 2022 година;***

Претседателот на Совет,Стево Суџуковиќ, даде збор на претседателот на Комисијата за урбанизам и комунални дејности, Гоце Ружински, кој истакна дека точката е разгледана на комисија. По деталното објаснување на изготвувачот на програмата,Ванчо Димовски, е истакнато дека програмата ги опфаќа само каналите кои се во градежен реон и во однос на оваа точка, комисијата нема забелешки.

Советничката Славица Фурнаџиска истакна дека средствата во износ од 150 000 денари се малку со оглед на новонастанатата ситуација со поплавите и треба да се зголемат средствата. Советникот Владо Методиев даде предлог со овие средства на се направи резервен фонд за исплата на штети од природни непогоди. На тоа Градоначалникот Пекевски истакна дека во Буџетот има ставка за исплата на штети од ваков вид.

Во однос на точката, советничката Ангела Здравковска го истакна проблемот на луѓето кои имаат имот долж течението на Ратевска Река. Имено, овие луѓе имаат проблем со елите засадени долж реката и со секое нејзино излевање, на нивните имоти се прави оштетување и заради тоа е потребно да се исчистат водотеците. Градоначалникот Пекевски објасни дека чистењето на водотеците на реките е под надлежност на Водостопанство, а не на Општина Берово.Никој друг од советниците не се јави за збор па се премина на гласање и **со 15 гласа ЗА, нема советници кои гласале ПРОТИВ, нема ВОЗДРЖАНИ советници**, **советничката,** е усвоена *Програма за заштита од штетно дејство на водите за 2022 година;*

***16*** ***. Предлог Програма за зимско одржување на локални улици и патишта во општина Берово со Оперативен план за сезона 2021/2022 година;***

 Претседателот на Совет,Стево Суџуковиќ, даде збор на претседателот на Комисијата за урбанизам и комунални дејности, Гоце Ружински, кој истакна дека точката е разгледана на комисија и е утврдено дека е потребно да се вметне ул.Братство и единство во табелата со улици за цистење од втор приоритет, други забелешки комисијата нема во однос на точката.СОветникот Владо Методиев истакна дека секојдневно Берово добива пофалби и позитивни критики за чистењето на градот и улиците. Никој друг од советниците не с ејави за збор па се премина на гласање и **со 15 гласа ЗА, нема советници кои гласале ПРОТИВ, нема ВОЗДРЖАНИ советници**, **советничката,** е усвоена *Програма за зимско одржување на локални улици и патишта во општина Берово со Оперативен план за сезона 2021/2022 година;*

***17. Предлог Програма за други комунални услуги, контрола и третман на кучиња скитници и други нерегистрирани кучиња за 2022 година;***

Претседателот на Совет,Стево Суџуковиќ, даде збор на претседателот на Комисијата за урбанизам и комунални дејности, Гоце Ружински, кој истакна дека точката е разгледана на комисија и нема забелешки по истата.Советничката Марија Буровска праша дали има информација за спроведената акција за заловување на кучиња, на што градоначалникот Пекевски одговори дека заловени се 9 кучиња, а со мерките кои се преземаат има голем ефект,бројот на кучиња скитници е драстично намален. Советникот Петар Ружински даде предлог да се постават куќички за кучиња на неколку локации низ градот, за да може во нив да се остава храна за кучињата, како и тоа дека е потребно да се регулираат ловџиските и овчарските кучиња, кои може да се сретнат низ улиците на Берово. Советничката Ангела Здравковска даде предлог да се основа Јавно претпријатие или стационар за чување на таквите кучиња. На тоа градоначалникот Пекевски одговори дека ја основање на Јавно претпријатие нема можност,а за стационар треба урбанистички проект, за кој нема услови, и единствено решение е кучињата да бидат сместени во постоечките стационари во Штип или Струмица. Овчарските кучиња се во надлежност на Министерството за земјоделие. Никој друг од советниците не се јави за збор,па се премина на гласање и **со 15 гласа ЗА, нема советници кои гласале ПРОТИВ, нема ВОЗДРЖАНИ советници,** е усвоена *Програма за други комунални услуги, контрола и третман на кучиња скитници и други нерегистрирани кучиња за 2022 година;*

***18. Предлог Програма за спроведување на општите мерки за заштита на населението од заразни болести во oпштина Берово за 2022 година;***

 Претседателот на Совет, Стево Суџуковиќ,отвори расправа по дадената точка и даде збор на претседателот на Комисијата за урбанизам и комунални дејности,Гоце Ружински, кој образложи дека комисијата ја разгледа точката, нема забелешки по истата.Советничката Виолета Марковска Димовска во името на советничката група на ВМРО-ДПМНЕ даде предлог мострите од водата за пиење , покрај Институтот за јавно здравје во Кочани, да се дадат на испитување и во друга лабораторија, за да се направи споредба со добиените резултати. Изготвувачот на програмата, Ванчо Димовски, образложи дека е потребно да се даде предлогот како иницијатива , па потоа да се изврши дополнителна контрола на водата за пиење , но сето тоа треба да се изврши во акредитирана лабораторија. Никој друг од советниците не се јави за збор, па се премина на гласање и **со 14 гласа ЗА, нема советници кои гласале ПРОТИВ, нема ВОЗДРЖАНИ советници, советничката Славица Фурнаџиска е отсутна од гласање** е усвоена*Програма за спроведување на општите мерки за заштита на населението од заразни болести во oпштина Берово за 2022 година;*

***19. Предлог Програма за изработка на урбанистички планови за 2022 година на подрачјето на општина Берово;***

 Претседателот на Совет, Стево Суџуковиќ,отвори расправа по дадената точка и даде збор на претседателот на Комисијата за урбанизам и комунални дејности,Гоце Ружински, кој образложи дека комисијата ја разгледа точката, има само техничка корекција во годината, наместо 2021 треба да стои 2022 година,нема други забелешки по точката.Никој од советниците не се јави за збор, па се премина на гласање и **со 15 гласа ЗА, нема советници кои гласале ПРОТИВ, нема ВОЗДРЖАНИ советници,** е усвоена *Програма за изработка на урбанистички планови за 2022 година на подрачјето на општина Берово;*

***20. Предлог Програма за работа во областа на располагањето со градежно земјиште во сопственост на Република Северна Македонија на подрачјето на општина Берово за 2022 година;***

 Претседателот на Совет, Стево Суџуковиќ,отвори расправа по дадената точка и даде збор на претседателот на Комисијата за урбанизам и комунални дејности,Гоце Ружински, кој образложи дека комисијата ја разгледа точката, има само техничка корекција во годината, наместо 2021 треба да стои 2022 година,нема други забелешки по точката.Никој од советниците не се јави за збор, па се премина на гласање и **со 15 гласа ЗА, нема советници кои гласале ПРОТИВ, нема ВОЗДРЖАНИ советници,** е *усвоена Програма за работа во областа на располагањето со градежно земјиште во сопственост на Република Северна Македонија на подрачјето на општина Берово за 2022 година;*

***21.******Предлог Програма за работењето на територијалната противпожарна единица за 2022 година;***

 Претседателот на Совет,Стево Суџуковиќ, даде збор на претседателот на Комисијата за јавни дејности, Марија Буровска, која истакна дека комисијата ја разгледа точката, имаше забелешки по истата за сумата дадена за телефон во износ од 35 000 денари, но раководното лице во ТППЕ,Сашко Руменовски, образложи дека тоа е пакет со фиксен, интернет и мобилни линии и сумата е издржана. Советникот Петар Ружински истакна дека сумата од 1 300 000 денари е мала и дека целата програма е штуро направена. Градоначалникот Пекевски образложи дека подолго време немаше ништо набавено за ТППЕ, во последните 2-3 години с епочна со опремување на единицата, за кое се потребни премногу финансиски средства. Совтеничката Славица Фурнаџиска истакна дека дадените информации се само за финансиските средства кои се обезбедуваат од Буџетот на општина Берово, се друго што се набавува е преку донации.Советникот Гоце Ружински забележа дека има техничка во сумата наместо30 000 денари, треба да стои 40 000 денари. Никој од советниците не се јави за збор па се премина на гласање и **со 15 гласа ЗА, нема советници кои гласале ПРОТИВ, нема ВОЗДРЖАНИ советници,** е усвоена*Програма за работењето на територијалната противпожарна единица за 2022 година;*

***22. Годишна Програма за работа на Општинска јавна установа за социјална заштита на стари лица “д-р Иван Влашки” Берово за 2022 година;***

Претседателот на Совет,Стево Суџуковиќ, даде збор на претседателот на Комисијата за јавни дејности, Марија Буровска, која истакна дека комисијата ја разгледа точката, нема забелешки по истата. Никој од советниците не се јави за збор па се премина на гласање и **со 15 гласа ЗА, нема советници кои гласале ПРОТИВ, нема ВОЗДРЖАНИ советници,** е усвоена*Годишна Програма за работа на Општинска јавна установа за социјална заштита на стари лица “д-р Иван Влашки” Берово за 2022 година;*

***23. Предлог О Д Л У К А За намера за реализација на проект со заем од Проектот за енергетска ефикасност во јавниот сектор (ПСЕЕП) и овластување за потпишување на Иницијален договор;***

Претседателот на Совет, Стево Суџуковиќ,отвори расправа по дадената точка и даде збор на Градоначалникот Пекевски кој истакна дека има можност за поставување на фотоволтаични панели за електрична енергија на пречистителната станица за отпадни води, од причина што трошоците за електрична енергија на станицата се огромни и со поставување на ваквите панели ќе се намалат тие трошоци. Ова е иницијален договор, за почеток на апликација.Советникот Владо Методиев истакна дека сите проекти од ваков вид треба да се поддржат, бидејќи со тоа во догледно време би се намалиле и сметките на граѓаните. Советничката Славица Фурнаџиска истакна дека советничката група на СДСМ дава безрезервна поддршка и овој заем е основан и исплатлив.Никој друг од советниците не се јави за збор па се премина на гласање и **со 15 гласа ЗА, нема советници кои гласале ПРОТИВ, нема ВОЗДРЖАНИ советници,** е усвоена*О Д Л У К А За намера за реализација на проект со заем од Проектот за енергетска ефикасност во јавниот сектор (ПСЕЕП) и овластување за потпишување на Иницијален договор;*

***24. Предлог Одлука за изменување на Образец B1 и образец В2 од Заклучокот за одобрување на План за програми за развој 2022-2024 со бр.09-3887/1 од 12.11.2021 година;***

Претседателот на Совет,Стево Суџуковиќ, даде збор на претседателот на Комисијата за јавни дејности, Марија Буровска, која истакна дека комисијата ја разгледа точката, нема забелешки по истата. Никој од советниците не се јави за збор па се премина на гласање и **со 15 гласа ЗА, нема советници кои гласале ПРОТИВ, нема ВОЗДРЖАНИ советници,** е усвоена *Одлука за изменување на Образец B1 и образец В2 од Заклучокот за одобрување на План за програми за развој 2022-2024 со бр.09-3887/1 од 12.11.2021 година;*

***25. Предлог Решение за формирање на Комисија за изготвување на Програма за работа на Советот на Општина Берово за 2022 година;***

Претседателот на Совет, Стево Суџуковиќ,отвори расправа по дадената точка и даде збор на советничката Славица Фурнаџиска, која даде предлог за членови на комисијата да бидат:

* Гоце Ружински – претседател
* Глигорчо Крстовски – член

Советникот Петар Ружински даде предлог за член на комисијата да биде:

* Виолета Марковска Димовска - член

Никој од советниците не се јави за збор па се премина на гласање и со 14 гласа ЗА, нема советници кои гласале ПРОТИВ, нема ВОЗДРЖАНИ советници, советникот Петар Ружински е отсутен од гласање е усвоено Решение за формирање на Комисија за изготвување на Програма за работа на Советот на Општина Берово за 2022 година;

***26. Предлог Одлука за пренесување во сопственост недвижни ствари на Општинска јавна установа за социјална заштита на стари лица “Д-р Иван Влашки” Берово;***

Претседателот на Совет, Стево Суџуковиќ,отвори расправа по дадената точка и даде збор на претседателот на комисијата за урбанизам и комунални дејности,Гоце Ружински, кој истакна дека се однесува на објектот стара касарна кој се наоѓа во кругот на Домот за стари лица и кој може да се реконструира за потребите на домот.Комисијата нема забелешки по точката.Никој од советниците не се јави за збор па се премина на гласање и **со 15 гласа ЗА, нема советници кои гласале ПРОТИВ, нема ВОЗДРЖАНИ советници,** е усвоена*Одлука за пренесување во сопственост недвижни ствари на Општинска јавна установа за социјална заштита на стари лица “Д-р Иван Влашки” Берово;*

***27. Предлог ПРАВИЛНИК за критериумите и постапката за реализација на трансфери по поднесени барања од физички лица за добивање на еднократна парична помош за новородено дете***

Претседателот на Совет,Стево Суџуковиќ, даде збор на претседателот на Комисијата за јавни дејности, Марија Буровска, која истакна дека комисијата ја разгледа точката, има измена на сумата, која од 5 000денари се менува на 6 000 денари. Комисијата нема забелешки по точката. Никој од советниците не се јави за збор па се премина на гласање и **со 15 гласа ЗА, нема советници кои гласале ПРОТИВ, нема ВОЗДРЖАНИ советници,** е усвоен*ПРАВИЛНИК за критериумите и постапката за реализација на трансфери по поднесени барања од физички лица за добивање на еднократна парична помош за новородено дете*

***28. Предлог О Д Л У К А за определување на зони во Општина Берово за утврдување на пазарна вредност на недвижен имот***

Претседателот на Совет, Стево Суџуковиќ,отвори расправа по дадената точка и даде збор на претседателот на комисијата за урбанизам и комунални дејности,Гоце Ружински, кој истакна дека точката е разгледана на комисијата, има намалување на пазарната вредност во сите зони, во износ од 2 до 3 евра. Советникот Владо0 Методиев праша зошто се намалува вредноста, на што градоначалникот Пекевски образложи дека се намалува даночната основа. Комисијата нема забелешки по точката.Никој од советниците не се јави за збор па се премина на гласање и **со 15 гласа ЗА, нема советници кои гласале ПРОТИВ, нема ВОЗДРЖАНИ советници,** е усвоена*О Д Л У К А за определување на зони во Општина Берово за утврдување на пазарна вредност на недвижен имот*

***29. Барања од институции и граѓани;***

***1.Барање од Васко Мамучевски***

 Советот на Општина Берово на 4-та Седница одржана на ден 15.12.2021 година го разгледа барањето за спонзорство и донесе **З А К Л У Ч О К** дека се прифаќа Барањето за спонзорство доставено од Васко Мамучевски од Берово. Со оглед на фактот што истото се однесува на доделување на парични средства од Буџетот на Општина Берово за 2022 година од Програмата за спорт, се задолжува барателот во текот на 2022 година кога веќе ќе биде изгласан и ќе може да се располага со средства од Буџетот на општина Берово за 2022 година, да поднесе ново Барање. Советот на Општина Берово доколку се исполнети условите за да отпочнете со припрема и натпреварување, во рамките на законските и буџетските можности ќе го поддржи со финансиски износ до максимум од 50.000,00 денари.

***2.Петиција на жители на с.Ратево за приклучување на регионалниот водовод***

Советот на Општина Берово на 4-та Седница одржана на ден 15.12.2021 година го разгледа Барањето со петиција/иницијатива за приклучување на с.Ратево во Регионалниот водовод со Бр.09-4129/1 од 01.12.2021 година, доставено од група граѓани во с.Ратево и донесе **З А К Л У Ч О К** барањето со петиција/иницијатива за приклучување на с.Ратево во Регионалниот водовод со Бр.09-4129/1 од 01.12.2021 година да се достави до Одделение за комунални дејности и заштита на животната средина при Општина Берово и до Одделение за правни и општи работи. Да се провери дали се исполнети законските услови согласно член 26 од Законот за локалната самоуправа, за да се расправа по поднесената иницијатива.Во договор со Градоначалникот и со Претседателот на советот да се одреди датум и да се закаже средба со граѓаните во село Ратево на која ќе се разговара за поднесената иницијатива.Одделението за комунални дејности и заштита на животна средина како надлежно одделение да преземе мерки и активности согласно закон, за обезбедување на чиста и здрава вода за пиење на жителите на с.Ратево.

 ***3. Барање од ФК„Русиново“за финансиска поддршка***

Советот на Општина Берово на 4-та Седница одржана на ден 15.12.2021 година го разгледа Барање за финансиска поддршка од ФК “Русиново” с.Русиново, Берово со Бр.0302/5-3 од 09.12.2021 година и донесе **З А К Л У Ч О К** дека се прифаќа Барањето за финансиска поддршка доставено од страна на ФК “Русиново” с.Русиново, Берово со Бр.0302/5-3 од 09.12.2021 година. Истото да се достави до Одделението за јавни дејности при Општина Берово за да биде вметнато во првата наредна измена на Програмата за спорт на Општина Берово за 2022 година, која Советот на Општина Берово ја донесе на седницата одржана на ден 15.12.2021 година.Исто така, се задолжува Одделението за јавни дејности во истата Програма да вметне и посебна ставка за поддршка на спортски здруженија на територијата на општина Берово.

1. ***Барања од Андон компани за одобрување на општински возен ред***

Советот на Општина Берово на 4-та Седница одржана на ден 15.12.2021 година ги разгледа:

* Барањето за одобрување на општински возен ред примено со Бр.09-4227/1 од 10.12.2021 година на АНДОН КОМПАНИ;
* Барањето за одобрување на општински возен ред примено со Бр.09-4225/1 од 10.12.2021 година на АНДОН КОМПАНИ;
* Барањето за одобрување на општински возен ред примено со Бр.09-4229/1 од 10.12.2021 година на АНДОН КОМПАНИ,

и донесе З А К Л У Ч О К барањата да се достават до Одделение за комунални дејности и заштита на животната и до Општинскиот инспектор за патен сообраќај при Општина Берово и да се проверат дали истите се во согласност со позитивните законски прописи кои ја регулираат оваа област.Доколку се исполнети условите согласно закон, да се изготват соодветни акти и истите да се достават како материјали за следната седница на совет. Доколку Барањата не се во согласност со позитивните законски норми, писмено да се извести Советот на Општина Берово и подносителот на Барањата.

 ***Советнички иницијативи и прашања;***

1. ***Иницијатива од советникот Ангела Здравковска;***

Мојата иницијатива се однесува на формирање на Младински Совет во Општина Берово, кој според закон треба да биде формиран и да учествува со свои предлози во работата на Советот на општина Берово. Анита Рунтевски одговори дека Младински СОвет веќе има формирано со решение кое решение доколку сакаат советницитможе да им биде доставено н аувид, а член на овој совте од општина Берово е лицето Новица Печински.

***3. Советничко прашање од советникот Петар Ружински;***

Советникот Петар Ружински упати прашање до Градоначланикот Пекевски за ТППЕ во Берово. Разгледувајќи ја програмата на ТППЕ видов дека има вработено 14 лица. Во член 6 од Закон за пошарникарство, стои дека во населени места со 14 000 до 24 000 жители треба да има минимум 17 вработени во ТППЕ, а кај нас има 14 вработени.Моето прашање е зошто не с евработени уште 3 лица како што налага законот?

.

 Точките на дневен ред се изцрпени и седницата е завршена во 12 часот и 45 минути.

 На крајот од седницата Претседателот Суџуковиќ се заблагодари на Советниците за присуството.

 Усвоен со

Бр.09-4405/1

 24.12.2021 година

Берово

*Записничар, Совет на Општина Берово*

*Благородна Рунтевска Овластен член на совет*

*­­­­­­­­­­­­­­­­­­­­­­­ со Решение Бр.09-3985/1 од 22.11.2021 година*

 *­­­--------------------- Марија Буровска*